**Отчетен доклад**

**за дейността на НЧ ,,Яне Сандански 1952“ с.Коларово. Община Петрич за 2021 година**

Уважаеми дами и господа,

Докладът за дейността на НЧ”Яне Сандански 1952” е свързан с изпълнението на дейностите по Годишната програма за развитие на читалищната дейност, разработена възоснова на чл.26а,ал.2 от ЗНЧ; Културния календар на читалището приет на заседание на Читалищното Настоятелство. За да се изпълнят тези приоритетни точки от много голямо значение е участието на читалищните дейци и самодейците и финансовото обезпечение на читалището.

Основната функция на читалището е отстояване позицията на водещо културно средище,развиващо библиотечна дейност, център за информационно и културно обогатяване и съхраняване на народните обичаи и традиции. Развитие и подпомагане на любителското художествено творчество, издирване и изучаване на стари обичаи,песни и предания и тяхното популяризиране, в тясно сътрудничество с училището, кметството и общинските институции.

**Основни цели и задачи**

1. Обогатяване на културния живот в селото .
2. Утвърждаване на читалището като културен общодостъпен център за библиотечно обслужване.
3. Запазване и развиване на читалищните дейности свързани с разпространение и съхранение на автентичния фолклор.
4. Приоритетни задачи за изминалия отчетен период бяха:
* поддържане на общодостъпност на библиотеката;
* работа в школата по тамбура,китара и солфеж,
* участие на танцовите състави във фестивали;
* развитие на женска фолклорна певческа група и участие в концерти и фестивали.

**Основни дейности и мероприятия. Библиотечна дейност**

-Поддържа и урежда библиотека.

Обогатяване на библиотечния фонд според възможностите на читалището. Библиотеката се ръководи от професионален библиотекар с конкретното образование

.За популяризирането на дейността си библиотеката организира различни мероприятия ,свързани с книгата.

-Подобряване работата с читатели и потребители.

Библиотеката при читалището дава възможност на потребителите да ползват библиотечния фонд и безплатен интернет. Отностно посетителите –читалището е широко достъпно и се посещава от деца, младежи и възрастни. Читалището се характеризира с неприсъща за друга институция пълна свобода на избора на присъствие. Книжния фонд на читалищната библиотека в момента е 15 887 тома.

Регистрираните читатели за годината са 130, като повечето от тях са деца. . През 2021 г. В библиотеката са направени 953 посещения.

Основна цел на библиотечната дейност е да привлече повече читатели от най -ранна детска възраст.

Учениците имат възможност да търсят нужния материал за учебната програма.

Мероприятия на библиотеката.

Поради настъпилата извънредна обстановка причинена от пандемията КОВИД 19 деиността на библиотеката се сведе до индивидуални посещения на читатели и основно взимане на книги за домашно четене.

**Художествена самодейност и мероприятия на читалището**

През изтеклия период читалището продължи работата си за привличане на деца и развитие на техните таланти и умения. Приобщи и възрастни към художествената самодейност, чрез съществуващите и новосъздадени школи и състави:

1. Школа по тамбура, китара и солфеж с ръководител Атанас Велков
2. Танцов състав „Шевица“ с ръководител Илия Йовчев. Обучават се деца в 3 /три/ групи
* до 7 /седем/ години – 1 група
* от 7 до 12 години – 1 група
* от 12 до 14 години – 1 група
* от 14 години плюс възрастни – 1 група

3. Самодейни състави – женска певческа група „Коларките“ с ръководител Атанас Велков . Участват 9 /девет/ жени певици и оркестър от 4 / четирима/ мъже музиканти.

4. Клуб по туризъм – 1 група от 19 членове.

Съхранението и развиването на българския фолклор постигаме с целенасочена работата за опазване на местния автентичен фолклор, за неговото развитие и популяризиране . През отчетния период в читалището репетициите и дейността на танцовите състави и женската певческа група бяха силно ограничени поради пандемичта от КОВИД 19. Реално дейността се провеждаше до въвеждането на ограничителните мерки.По време на разхлабване на мерките се провеждаха кратковременни репетиции при спазване на предпазните мерки.

През изминалата година нашите самодейци участваха в малко мероприятия, предимно през лятото поради освобождаване от карантината и разрешаване на провеждане на масовите събирания.

* Празник на децата „ 1-ви Юни“, Детски фестивал „ Южни слънца в гр. Петрич, ФФ „Шопски наниз“ в гр. Костинброд, ФФ „Фолклорна среща“ с. Елешница и ФФ“Добринишко лято“ в гр. Добринище.

**Административна дейност**

Секретарят на читалището осъществява административно организационните дейности за изпълнение на решенията на настоятелството и текущата работа в читалището.Секретарят на читалището заедно с библиотекаря като щатни длъжности, ръководят, организират и реализират читалищната дейност. Помощ оказват и Председателя и всички членове на читалищното настоятелство.

**В заключение:**

През изминалата година Народно читалище „Яне Сандански 1952“ с.Коларово поради ограничениятя заради пандемията КОВИД 19 не можа да разгърне пълноценно дейността си , но непрекъснато подържаше контакт със самодейците и обществеността. Ръководството и секретарят на читалището работят за привличане на повече самодейци в дейността на читалището, за разширяване кръга от партньори ,с културни институции, учебни заведения, както и в посока надграждане на предлаганите услуги. Търсят се възможности за кандидатстване по проекти и програми.

Постиженията в читалищната дейност са възможни, при активното участие на жителите на с. Коларово в мероприятията,хората които милеят за селището и читалището си .

Секретар / Евгени Гоцков/

Председател. /Петранка Митрева/